CELEX: 32015D1943
Language: sl
Date: 2015-10-27 00:00:00
Title: Izvedbeni sklep Komisije (EU) 2015/1943 z dne 27. oktobra 2015 o spremembi Izvedbenega sklepa Komisije 2014/909/EU glede podaljšanja obdobja uporabe zaščitnih ukrepov v zvezi z malim panjskim hroščem v Italiji (notificirano pod dokumentarno številko C(2015) 7330) (Besedilo velja za EGP)

29.10.2015   
            
            
               SL
            
            
               Uradni list Evropske unije
            
            
               L 283/11
            
         IZVEDBENI SKLEP KOMISIJE (EU) 2015/1943
   z dne 27. oktobra 2015
   o spremembi Izvedbenega sklepa Komisije 2014/909/EU glede podaljšanja obdobja uporabe zaščitnih ukrepov v zvezi z malim panjskim hroščem v Italiji
   
      
         (notificirano pod dokumentarno številko C(2015) 7330)
      
   
   (Besedilo v italijanskem jeziku je edino verodostojno)
   (Besedilo velja za EGP)
   EVROPSKA KOMISIJA JE –
   ob upoštevanju Pogodbe o delovanju Evropske unije,
   ob upoštevanju Direktive Sveta 89/662/EGS z dne 11. decembra 1989 o veterinarskih pregledih v trgovini znotraj Skupnosti glede na vzpostavitev notranjega trga (1) in zlasti člena 9(4) Direktive,
   ob upoštevanju Direktive Sveta 90/425/EGS z dne 26. junija 1990 o veterinarskih in zootehničnih pregledih, ki se zaradi vzpostavitve notranjega trga izvajajo v trgovini znotraj Skupnosti z nekaterimi živimi živalmi in proizvodi (2), ter zlasti člena 10(4) Direktive,
   ob upoštevanju naslednjega:
   
               (1)
            
            
               Z izvedbenim sklepom Komisije 2014/909/EU (3) so bili po obvestilih Italije o pojavu malega panjskega hrošča (Aethina tumida) v regijah Kalabrija in Sicilija določeni nekateri zaščitni ukrepi. Navedeni sklep se uporablja do 30. novembra 2015.
            
         
               (2)
            
            
               Italija je 16. septembra 2015 obvestila Komisijo, da so bile pri pregledih in epidemioloških raziskavah, opravljenih v skladu z Izvedbenim sklepom 2014/909/EU, ter z aktivnim nadzorom v zvezi s pojavom malega panjskega hrošča v zadevnih regijah v Italiji, ugotovljene nove infestacije v Kalabriji.
            
         
               (3)
            
            
               Mednarodni standardi, ki jih je določila Svetovna organizacija za zdravje živali (OIE), priporočajo letne raziskave, ki se opravijo, preden območje pridobi status bolezni prostega območja. Težko je določiti točen epidemiološki razvoj infestacij z malim panjskim hroščem, ker lahko simptomi ostanejo neopaženi in lahko take infestacije vplivajo tudi na kolonije divjih čebel. Infestacije, o katerih so poročali v Italiji leta 2014, so bile odkrite jeseni, med septembrom in decembrom. Zato morata trenutna in prihodnja letna raziskava zajemati celotno jesensko obdobje za leto 2015 in 2016.
            
         
               (4)
            
            
               Ob upoštevanju, da epidemiološke razmere v teh regijah Italije še niso bile vzpostavljene in da dodatne informacije o trenutni in prihodnji raziskavi primanjkujejo, je treba podaljšati obdobje uporabe ukrepov, določenih v Izvedbenem sklepu 2014/909/EU, za nekaj mesecev po predvidenem koncu naslednje čebelarske sezone konec novembra 2016.
            
         
               (5)
            
            
               Rok uporabnosti in uvedene ukrepe bi bilo treba pregledati vedno, kadar pride do novih informacij o epidemiološkem stanju v prizadetih regijah v Italiji.
            
         
               (6)
            
            
               Izvedbeni sklep 2014/909/EU bi bilo treba ustrezno spremeniti.
            
         
               (7)
            
            
               Ukrepi iz tega sklepa so v skladu z mnenjem Stalnega odbora za rastline, živali, hrano in krmo –
            
         SPREJELA NASLEDNJI SKLEP:
   Člen 1
   Člen 4 Izvedbenega sklepa 2014/909/EU se nadomesti z naslednjim:
   
      „Člen 4
      Ta sklep se uporablja do 31. marca 2017.“
   
   Člen 2
   Ta sklep je naslovljen na Italijansko republiko.
   
      V Bruslju, 27. oktobra 2015
      
         
            Za Komisijo
         
         Vytenis ANDRIUKAITIS
         
            Član Komisije
         
      
   
   
      (1)  UL L 395, 30.12.1989, str. 13.
   
      (2)  UL L 224, 18.8.1990, str. 29.
   
      (3)  Izvedbeni sklep Komisije 2014/909/EU z dne 12. decembra 2014 o nekaterih zaščitnih ukrepih v zvezi s potrjenimi pojavi malega panjskega hrošča v Italiji (UL L 359, 16.12.2014, str. 161).